Theodorus Mommsen
Christianus Matthias Theodorus Mommsen (natus Gardingii in oppido Slesvicensi die 30 Novembris 1817; mortuus Castris Carlottianis, nunc dimidia pars regionis urbanae Berolini 1 Novembris 1903) fuit epigraphus, philologus, rerum gestarum scriptor, editor Germanicus.

Mommsenius princeps eorum erat, qui saeculo undevicensimo ad studia antiquorum temporum populi Romani accesserunt. Eius alma mater est Academia Holsatorum Chiloniensis. Quae cum ita essent, inde ab 1861 ex cathedra in Universitate Berolinensi Romanas antiquitates professus Universitatis Wratislaviensis, deinde Almae Universitatis Humboldtianae Berolinensis, et in re publica etiam versatus iuris praesertim Romani peritissimus erat.

Condidit autem corpus illud Inscriptionum Latinarum. Pro De rebus gestis populi Romani, magno opere anno 1902 inscripto, Mommsenius primus e scriptoribus Germanis praemio litteraturae Nobeliano laureatus est. Sedecim liberorum Mommsenius pater fuit, cuius filiam nomine Mariam Udalricus de Wilamowitz-Moellendorff philologus in matrimonium duxit.

Etiam socius Academiae Scientiarum Borussicae nepos Gulielmus Mommsen et pronepotes Ioannes et Wolfgangus Iustinus Mommsen historici fuerunt. Fratres Augustus et Tycho paedagogi erant.

 Litterae Theodiscae

Nexus externi 

 Monumenta Germaniae Historica

Notae 

Auctores Theodisci
Epigraphi
Eruditio textualis
Historici Germaniae
Iuris consulti
Latinistae Germaniae
Palaeographi
Philologi Germaniae
Praemium Nobelianum Litteraturae
Professores universitatum et scholarum Berolinensium
Recensores
Scriptores Germaniae